O copilă de un an şi şase luni, abuzată sexual chiar de unchiul ei. Bărbatul din Cluj filma momentele şi le posta pe internet. A încercat chiar să o şi "vândă"
Caz de-a dreptul şocant intrat în atenţia poliţiştilor din Oradea. Un bărbat şi-a violat nepoata de doar un an şi şase luni, a filmat abuzurile şi le-a postat online. În plus, a încercat să o "împrumute" contra cost şi unui alt bărbat din Bihor.
- Premiile Oscar 2024. "Oppenheimer", desemnat cel mai bun film, cu şapte trofee. Cillian Murphy şi Emma Stone, cei mai buni actori. Lista completă a câştigătorilor
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Individul de 29 de ani din Floreşti, judeţul Cluj, avea grijă din când în când de nepoata sa, fiica surorii lui, însă a avut cu totul şi cu totul alte intenţii. În lipsa mamei. Bărbatul a abuzat de copilă, iar momentele erau înregistrare. În telefonul şi în casa bărbatului au fost găsite mai multe materiale pornografice, multe dintre ele ajungând şi în mediul online.
Ca şi cum nu ar fi fost suficient, bărbatul a încercat să o paseze pe fetiţă, pentru 500 de euro, unui alt bărbat şi să filmeze şi acest abuz. Individul a fost arestat preventiv pentru 30 de zile.
Ce spun procurorii
La data de 10.03.2024, procurorii Direcției de Investigare a Infracțiunilor de Criminalitate Organizată și Terorism – Serviciul Teritorial Oradea au dispus reținerea unui inculpat, cercetat sub aspectul săvârșirii infracțiunilor de pornografie infantilă și încercarea de a determina săvârșirea unei infracțiuni.
Din materialul probator administrat în cauză a rezultat faptul că, la aceeași dată, acesta i-a propus unui bărbat, cunoscut în mediul on-line, ca în schimbul sumei de 500 euro, să se întâlnească într-o unitate de cazare din municipiul Oradea pentru a întreține relații sexuale cu un minor aflat în supravegherea sa în scopul realizării de materiale pornografice cu minori, pe care să le comercializeze în mediul online.
În același context, inculpatul a deținut în telefonul mobil personal un material pornografic de tip imagine cu victima minoră, pe care l-a distribuit pe o rețea de socializare.
Procurorii Direcției de Investigare a Infracțiunilor de Criminalitate Organizată și Terorism – Serviciul Teritorial Oradea împreună cu polițiștii Brigăzii de Combatere a Criminalității Organizate Oradea – Serviciul de Combatere a Traficului de Persoane au pus în aplicare la data de 10.03.2024 un număr de 3 mandate de percheziție domiciliară pe raza județelor Cluj și Bihor, fiind identificate și ridicate 4 dispozitive mobile de stocare a datelor informatice, precum și alte mijloace de probă.
Astăzi, a fost sesizat judecătorul de drepturi şi libertăţi din cadrul Tribunalului Bihor cu propunerea de arestare preventivă a inculpatului, pentru o perioadă de 30 de zile.
Activitățile judiciare au fost realizate împreună cu polițiștii Brigăzii de Combatere a Criminalității Organizate Oradea – Serviciul de Combatere a Traficului de Persoane.